# Darbo patarimai

- Prieš pradėdami bet kokius elektrinio įrankio priežiūros darbus (pvz., techninės priežiūros, įrankio keitimo ir kt.), iš elektrinio įrankio išimkite akumuliatorių. Priešingu atveju, netyčia nuspaudus įjungimo-išjungimo jungiklį, iškyla sužalojimo pavojus.

Pjūvio plotis priklauso nuo naudojamo pjūklo disko.

Saugokite pjūklo diskus nuo smūgių ir sutrenkimų.

Kad užtikrintumėte gerą pjūvio kokybę, elektrinį įrankį tolygia ir nedidele pastūma stumkite pjovimo kryptimi. Per didelė pastūma labai sutrumpina darbo įrankių naudojimo laiką, taip pat gali būti pakenkta elektriniam įrankiui.

Visada dirbkite tolygia pastūma ir stebėkite, kad pjūklo disko sūkių skaičius liktų pastovus. Stenkitės nedidinti pastūmos (pvz., apdirbdami drėgną medieną, slėginiu būdu apdorotą medieną arba šakotą medieną) ir su tuo susijusio greičio mažinimo, kad neperkaistų pjūklo dantys.

Pjovimo našumas ir kokybė labai priklauso nuo pjūklo disko būklės ir jo dantų formos. Todėl naudokite tik aštrius ir tik apdirbamam ruošiniui pri‌tai‌ky‌tus pjūklus.

Pradėdami arba tęsdami pjovimo procesą, pjūklo diską nustatykite į pjovimo tarpelio centrą ir įsitikinkite, kad pjūklo dantys nėra užstrigę ruošinyje. Taip apsaugosite nuo atatrankos ir pjūklo disko iššokimo iš ruošinio.

##

Tinkamą pjūklo diską reikia pasirinkti pagal medžio rūšį, kokybę ir pagal tai, ar bus pjaunama išilgine ar skersine kryptimi.

Atliekant išilginius pjūvius eglės medienoje susidaro ilgos, spiralės formos drožlės.

Buko ir ąžuolo dulkės labai kenkia sveikatai, todėl šiuos ruošinius pjaukite tik su dulkių nusiurbimo įranga.

##

Pagrindo plokštėje (8) esantį siaurą griovelį galima naudoti (34) papildomos įrangos puslapyje pavaizduotoms kreipiamosioms juostoms.

##

Naudojant kreipiamąją juostą (36), galima frezuoti tiesias linijas.

Ant kreipiamosios juostos esantis guminis liežuvėlis apsaugo nuo paviršiaus išdraskymo, todėl pjaunant medienos ruošinius paviršius neišdraskomas. Norint tai užtikrinti, pjūklo diskas dantimis turi priglusti prie guminio liežuvėlio.

Prieš pirmą kartą pjaunant su kreipiamąja juosta (36), guminį liežuvėlį reikia priderinti prie naudojamo diskinio pjūklo. Kreipiamąją juostą (36) visu ilgiu uždėkite ant ruošinio. Nustatykite apytikriai 9 mm pjovimo gylį ir statų pjūvio kampą. Diskinį pjūklą įjunkite ir tolygia nedidele pastūma stumkite pjovimo kryptimi.

Griovelis (34) yra skirtas Bosch ir Mafell firmų kreipiamųjų juostų sistemoms.

Griovelis (35) yra skirtas Festool ir Makita firmų kreipiamųjų juostų sistemoms.

##

Su lygiagrečiąją atrama (38) galima tiksliai pjauti išilgai ruošinio krašto arba išpjauti vienodo pločio juostas.

Lygiagrečiosios atramos (38) kreipiamuosius strypelius per kreipiamąsias stumkite į pagrindo plokštę (8). Abiejose pusėse įstatykite sparnuotuosius varžtus (11), kaip pavaizduota paveikslėlyje, tačiau sparnuotųjų varžtų (11) tvirtai neįsukite.

Ska‌lėje ties atitinkama pjūvio linijos žyme (13) ar (12) nustatykite norimą pjovimo plotį, Pjūvio linijos žymės. Tvirtai užveržkite sparnuotuosius varžtus (11).

Nuoroda: norėdami padidinti pagrindo plokštę (8), sumontuokite lygiagrečiąją atramą (38), pasuktą 180° (žr. N pav.).

##

Norėdami apdirbti didelį ruošinį ar pjauti tiesiai, prie ruošinio kaip pagalbinę kreipiamąją galite pritvirtinti lentą ar juostą ir stumti diskinį pjūklą su pagrindo plokšte palei pagalbinę kreipiamąją.

##

Pasinaudodami kabliu (31), elektrinį prietaisą galite pakabinti, pvz., ant kopėčių. Tuo tikslu nulenkite kablį (31) į pageidaujamą padėtį.

- Būkite atsargūs, kai elektrinis įrankis yra pakabintas ant kablio, kad neprisiliestumėte prie pjūklelio. Iškyla sužalojimo pavojus.

Jei norite dirbti su elektriniu įrankiu, kablį (31) vėl sulenkite.

##

Po intensyvaus arba ilgesnio elektrinio įrankio naudojimo gali reikėti pareguliuoti skalės žymes įstrižo pjūvio kampui (39). Tuo tikslu išsukite arba įsukite varžtą (40) tiek, kad pjūklo diskas būtų 90° kampu pagrindo plokštės (8) atžvilgiu. Varžtu (40) sulyginkite raudoną skalės žymę (39) su nuliniu tašku ant skalės (9).