# Vstavljanje/zamenjava žaginega lista krožne žage

- Pred kakršnimi koli deli na električnem orodju (npr. vzdrževanjem, menjavo nastavkov, itd.) akumulatorsko baterijo odstranite iz električnega orodja. Pri nenamernem pritisku stikala za vklop/izklop obstaja nevarnost poškodb.

- Pri namestitvi žaginega lista nosite zaščitne rokavice. Pri dotiku žaginega lista obstaja nevarnost poškodbe.

- Uporaba brusilnih plošč kot nastavka ni dovoljena.

- Uporabljajte samo žagine liste, ki ustrezajo podatkom, navedenim v teh navodilih za uporabo in na električnem orodju, in ki so preizkušeni po standardu EN 847‑1 ter ustrezno označeni.

##

Pregled žaginih listov, ki jih priporoča proiz‌vaja‌lec, boste našli na koncu navodil.

##

Pri zamenjavi orodja je najbolje, če električno orodje položite na čelno stran ohišja motorja.

- Pritisnite tipko za blokado vretena (6) in jo držite.

- Tipko za blokado vretena (6) pritiskajte le, ko vreteno žage miruje. V nasprotnem primeru se lahko električno orodje poškoduje.

- S šesterorobnim ključem (30) odvijte vpenjalni vijak (29) z vrtenjem v smeri ➊.

- Nihajni zaščitni pokrov (15) pomaknite nazaj in ga čvrsto držite.

- Vpenjalo (28) in žagin list (27) snemite z vretena žage (25).

##

Pri zamenjavi orodja je najbolje, če električno orodje položite na čelno stran ohišja motorja.

- Očistite žagin list (27) in vse vpenjalne dele, ki jih je treba namestiti.

- Premični zaščitni pokrov (15) pomaknite nazaj in ga pritrdite.

- Žagin list (27) namestite na vpenjalno prirobnico (26). Smer žaganja zob (smer puščice na žaginem listu) in puščica smeri vrtenja na nihajnem zaščitnem pokrovu (15) morata biti usklajeni.

- Namestite vpenjalo (28) in privijte vpenjalni vijak (29) v smeri vrtenja ➋. Poskrbite za pravilen vgradni položaj vpenjalne prirobnice (26) in vpenjala (28).

- Pritisnite tipko za blokado vretena (6) in jo držite.

- S šesterorobnim ključem (30) zategnite vpenjalni vijak (29) v smeri vrtenja ➋. Zatezni moment naj bo od 6 do 9 Nm, to ustreza ročnemu zatezanju z dodatnim ¼ obratom.