# Upozornenia týkajúce sa prác

- Pred vykonávaním akýchkoľvek prác na elektrickom náradí (napr. údržba, výmena nástroja atď.) vyberte z elektrického náradia akumulátor. V prípade neúmyselného stlačenia zapínača/vypínača hrozí nebezpečenstvo poranenia.

Šírka rezu sa líši v závislosti od použitého pílového kotúča.

Chráňte pílové listy pred nárazom a úderom.

Elektrické náradie veďte rovnomerne a s miernym posunom v smere rezania, aby ste dosiahli dobrú kvalitu rezu. Príliš veľký posun výrazne skracuje životnosť pracovných nástrojov a môže poškodiť elektrické náradie.

Vždy pracujte s rovnomernou rýchlosťou posuvu a dbajte na to, aby otáčky pílového kotúča zostali konštantné. Vyhnite sa zvyšovaniu rýchlosti posuvu (napr. pri spracovaní vlhkého dreva, tlakovo ošetreného dreva alebo hrčovitého dreva) a s tým súvisiacemu znižovaniu otáčok, aby sa zabránilo prehriatiu zubov pílového kotúča.

Rezací výkon a kvalita rezu závisia predovšetkým od stavu pílového listu a tvaru jeho zubov. Používajte preto len ostré pílové listy, ktoré sú vhodné pre konkrétny obrábaný materiál.

Pri začatí alebo pokračovaní pílenia vycentrujte pílový kotúč v pílovej štrbine a zabezpečte, aby sa pílové zuby v obrobku nezasekli. Zabránite tak spätnému rázu alebo aby pílový kotúč z obrobku prudko nevyskočil.

##

Správna voľba pílového listu sa riadi druhom dreva, kvalitou dreva a tým, či sa požadujú so zreteľom na smer vlákna pozdĺžne alebo priečne rezy.

Pri pozdĺžnych rezoch do smrekového dreva vznikajú dlhé, špirálovité triesky.

Bukový a dubový prach je mimoriadne zdravie ohrozujúci, preto pracujte len s odsávaním prachu.

##

Úzka drážka (34) integrovaná do základnej dosky (8) sa môže použiť pre vodiace lišty zobrazené na stránke príslušenstva.

##

Pomocou vodiacej lišty (36) môžete vykonať priamočiare rezy.

Gumené tesnenie na vodiacej lište slúži ako ochrana proti vytrhávaniu materiálu, ktorá pri drevených obrobkoch zabraňuje vytrhávaniu povrchovej plochy materiálu. Pílový kotúč musí zubami priamo priliehať na gumené tesnenie.

Gumené tesnenie sa musí pred prvým rezom s vodiacou lištou (36) prispôsobiť použitej kotúčovej píle. Položte vodiacu lištu (36) po celej dĺžke na obrobok. Nastavte hĺbku rezu v hodnote cca 9 mm a pravouhlý uhol zošikmenia. Zapnite kotúčovú pílu a veďte ju rovnomerným pohybom a miernym posuvom v smere rezu.

Drážka (34) je vhodná pre systémy vodiacich líšt Bosch a Mafell.

Drážka (35) je vhodná pre systémy vodiacich líšt Festool a Makita.

##

Paralelný doraz (38) umožňuje presné rezy pozdĺž hrany obrobku, prípadne rezanie pásov rovnakých rozmerov.

Presuňte vodiace tyče paralelného dorazu (38) cez vedenie v základnej doske (8). Namontujte krídlové skrutky (11) na obidvoch stranách podľa obrázka, zatočte krídlové skrutky (11), ale ešte nie pevne.

Nastavte požadovanú šírku rezu ako stupnicovú hodnotu na príslušnom označení rezu (13), príp. (12), Značky rezu. Pevne utiahnite krídlové skrutky (11).

Poznámka: Ak chcete zväčšiť základnú dosku (8), namontujte paralelný doraz (38) otočený o 180° (pozri obrázok N).

##

Pri obrábaní väčších obrobkov resp. pri rezaní rovných hrán môžete ako pomocný doraz upevniť na obrobok nejakú dosku alebo lištu a potom viesť kotúčovú pílu základnou doskou pozdĺž tohto pomocného dorazu.

##

Pomocou závesného háka (31) môžete elektrické náradie zavesiť napríklad na rebrík. Vyklopte pritom závesný hák (31) do želanej polohy.

- Dávajte pozor, aby bol pílový list na zavesenom elektrickom náradí chránený pred neúmyselným dotykom. Hrozí nebezpečenstvo poranenia.

Keď chcete s elektrickým náradím pracovať, závesný hák (31) znova zaklopte.

##

Po intenzívnom alebo dlhšom používaní elektrického náradia môže byť potrebné opätovné nastavenie stupnice pre označenie uhla zošikmenia (39). Na to je potrebné skrutku (40) uvoľňovať alebo uťahovať, až kým nebude pílový kotúč v 90° stupňovom uhle k základnej doske (8). Pomocou skrutky (40) zarovnajte červenú stupnicu pre označenie (39) s nulovým bodom na stupnici (9).