# Norādījumi darbam

- Pirms jebkādu darbu veikšanas pie elektroinstrumenta (piem. apkope, instrumentu maiņa utt.) izņemiet akumulatoru no elektroinstrumenta. Ja nejauši nospiež ieslēdzēju/izslēdzēju, pastāv savainojumu risks.

Zāģējuma platums mainās atkarībā no izmantojamā zāģa asmens biezuma.

Sargājiet zāģa asmeņus no sitieniem un triecieniem.

Lai saglabātu labu griezuma kvalitāti, vienmērīgi vadiet elektroinstrumentu ar vieglu grūdienu griešanas virzienā. Pārāk spēcīga padeve nozīmīgi samazina nomaināmā darbinstrumenta darbmūžu, un var radīt elektroinstrumenta bojājumus.

Vienmēr strādājiet ar vienmērīgu padevi un raugieties, lai zāģa ripas apgriezienu skaits būtu nemainīgs. Lai izvairītos no zāģa ripas zobu pārkaršanas, nepieļaujiet padeves palielināšanos (piem., apstrādājot mitru koksni, ar spiedienu apstrādātu kokmateriālu vai zarainu koksni) un ar to saistīto apgriezienu skaita samazināšanos.

Darba ražība un zāģējuma kvalitāte ir stipri atkarīga no zāģa asmens stāvokļa un tā zobu formas. Tāpēc izmantojiet darbam tikai asus zāģa asmeņus, kas paredzēti attiecīgā materiāla zāģēšanai.

Ja uzsākat vai turpināt zāģēšanu, nocentrējiet zāģa asmeni zāģa spraugā un pārliecinieties, ka zāģa asmens zobi nav ieķērušies apstrādājamajā priekšmetā. Tādējādi jūs novērsīsiet atsitienu vai zāģa asmens izkustēšanos no apstrādājamā priekšmeta.

##

Zāģa asmens izvēle ir atkarīga no zāģējamā koka šķirnes un kvalitātes, kā arī no tā, vai zāģējums veidojams gareniskā vai šķērsu virzienā.

Zāģējot egles koksni gareniskā virzienā, veidojas garas spirālveida skaidas.

Dižskābarža un ozola putekļi ir īpaši kaitīgi veselībai, tāpēc šo koksnes veidu apstrādes laikā noteikti pielietojiet putekļu uzsūkšanu.

##

Pamatplāksnes (8) šauro gropi (34) var izmantot, lai samontētu piederumu lappusē norādītās vadotnes sliedes.

##

Ar vadotnes sliedes (36) palīdzību var veidot taisnus zāģējumus.

Vadotnes sliedes gumijas apmale kalpo kā pretplaisāšanas aizsargs, kas novērš virsmas plaisāšanu, zāģējot koka priekšmetus. Šim nolūkam nepieciešams, lai zāģa asmens zobi atrastos tieši blakus gumijas apmalei.

Pirms vadotnes sliedes (36) izmantošanas zāģēšanai pirmo reizi tās gumijas apmale jāpielāgo lietojamajam ripzāģim. Šim nolūkam noguldiet vadotnes sliedi (36) visā garumā uz apstrādājamā priekšmeta. Iestatiet zāģēšanas dziļumu aptuveni 9 mm un izvēlieties taisnu zāģēšanas leņķi. Ieslēdziet ripzāģi un pārvietojiet to zāģēšanas vir‌zie‌nā, ieturot pastāvīgu ātrumu un nelielu spiedie‌nu.

Grope (34) ir paredzēta Bosch un Mafell vadotnes sliežu sistēmām.

Grope (35) ir paredzēta Festool un Makita vadotnes sliežu sistēmām.

##

Paralēlā vadotne (38) ļauj veidot zāģējumus, precīzi ieturot attālumu no apstrādājamā priekšmeta malas, piemēram, tad, ja nepieciešams nozāģēt vienāda platuma līstes.

Izbīdiet paralēlās vadotnes (38) vadstieņus caur atvērumiem pamatnē (8). Nostipriniet spārnskrūves (11) abās pusēs, kā parādīts attēlā, un tad pieskrūvējiet šīs spārnskrūves (11), taču ne pārāk stipri.

Iestatiet vēlamo atzāģējamās daļas platumu, vadoties pēc nolasījumiem uz skalas pret trases marķējumu (13) vai (12) (skatīt sadaļu Marķējumi zāģēšanas trases noteikšanai). Stingri pieskrūvējiet spārnskrūves (11).

Norāde: lai palielinātu pamatplāksni (8), samontējiet paralēlo vadotni (38) pagriežot to par 180° (skatīt attēlu N).

##

Ja nepieciešams taisni apzāģēt garus priekšme‌tus, kā palīgvadotni var izmantot piemērota ga‌ruma dēli vai līsti, to ar skrūvspīļu palīdzību no‌stip‌ri‌not uz apstrādājamā priekšmeta virsmas un zāģēšanas laikā virzot ripzāģa pamatni gar palīgvadotnes malu.

##

Izmantojot āķi piekarināšanai (31), elektroinstrumentu var iekārt, piemēram, pie kāpnēm. Šim nolūkam atlokiet āķi piekarināšanai (31) vēlamajā pozīcijā.

- Piekarinot elektroinstrumentu raugiet, lai zāģa asmens būtu aizsargāts pret nejaušu pieskaršanos. Pastāv savainojumu risks.

Ja vēlaties strādāt ar elektroinstrumentu, no jauna nolokiet piekarināšanas āķi (31).

##

Pēc intensīvas vai ilgākas elektroinstrumenta izmantošanas var būt nepieciešams veikt zāģēšanas leņķa skalas atzīmes (39) regulēšanu. Šai nolūkā izskrūvējiet skrūvi (40) tik tālu, līdz zāģa asmens atrodas 90° leņķi pret pamatplāksni (8). Ar skrūves palīdzību (40) noregulējiet sarkano skalas atzīmi (39) uz skalas nulles punkta (9).