# Munkavégzési tanácsok

- Minden elektromos kéziszerszámon végzett munka előtt (pl. karbantartás, szerszámcsere stb.) vegye ki az akkumulátort az elektromos kéziszerszámból. Ellenkező esetben a be‑/kikapcsoló véletlen megérintésekor bekapcsolódó készülék sérüléseket okozhat.

A vágási szélesség az alkalmazásra kerülő fűrészlaptól függően különböző lehet.

Óvja meg a fűrészlapokat a lökésektől és ütésektől.

A jó vágásminőség eléréséhez egyenletesen és enyhén tolva vezesse az elektromos kéziszerszámot a vágásirányba. A túl erős előtolás jelentősen csökkenti a betétszerszámok élettartamát, és károsíthatja az elektromos kéziszerszámot.

Mindig egyenletes előtolással dolgozzon, és ügyeljen arra, hogy a fűrészlap fordulatszáma állandó maradjon. Kerülje az előtolás növelését (pl. nedves fa, nyomáskezelt faanyag vagy ágfa megmunkálásakor) és az ezzel járó fordulatszám-csökkenést, hogy elkerülje a fűrészlap fogainak túlmelegedését.

A vágási teljesítmény és a vágásminőség lényeges mértékben függ a fűrészlapok állapotától és a fogaik alakjától. Ezért csak éles és a megmunkálásra kerülő anyagnak megfelelő fűrészlapokat használjon.

A fűrészelés megkezdésekor vagy folytatásakor a fűrészlapot a fűrészrésben középre kell állítani, és ügyelni kell arra, hogy a fűrészfogak ne akadjanak bele a munkadarabba. Így megakadályozhatja a visszarúgást vagy a fűrészlap kimozdulását a munkadarabból.

##

A fűrészlap helyes kiválasztásához a fa fajtáját, minőségét és azt kell figyelembe venni, hogy hossz- vagy keresztirányú vágásokra van-e szükség.

Fenyőfában végzett szálirányban történő vágás esetén hosszú, spirális alakú forgács keletkezik.

A bükkfa- és tölgyfapor az egészségre különösen ártalmas, ezért ilyen anyagok megmunkálásakor csak porelszívással dolgozzon.

##

Az alaplemezbe (8) beépített keskeny horony (34) a tartozékok oldalán bemutatott vezetősínekhez is használható.

##

A (36) vezetősín segítségével egyenes vágásokat lehet végrehajtani.

A vezetősín gumipereme kiszakadásgátlóként szolgál, amely faanyagok fűrészelésekor meggátolja a felület felszakítását. A fűrészlapnak ehhez a fogaival közvetlenül fel kell feküdnie a gumiperemre.

A gumiperemet a (36) vezetősínnel végzett legelső vágás előtt hozzá kell illeszteni az alkalmazásra kerülő körfűrészhez. Tegye ehhez fel a (36) vezetősínt teljes hosszával egy munkadarabra. Állítson be egy kb. 9 mm‑es vágási mélységet és egy derákszögű sarkalószöget. Kapcsolja be a körfűrészt és vezesse azt egyenletesen és könnyedén tolva a vágási irányban.

A (34) horony a Bosch és Mafell vezetősínrendszerhez használható.

A (35) horony a Festool és Makita vezetősínrendszerhez használható.

##

A (38) párhuzamvezető lehetővé teszi a munkadarab éle mentén végrehajtorr precíz vágásokat, valamint azonos méretű sávok levágását.

Dugja keresztül a (38) párhuzamvezető vezetőrúdjait az (8) alaplap megvezetésein. Az ábrán látható módon szerelje fel mindkét oldalon a (11) szárnyascsavarokat, de még ne húzza meg szorosan a (11) szárnyascsavarokat.

Állítsa be a skálán a kívánt vágási szélességet a megfelelő (13), illetve (12) vágási jelölésnél, lásd Vágás jelölések. Húzza meg szorosra a szárnyascsavarokat (11).

Megjegyzés: Az alaplemez (8) megnöveléséhez szerelje fel a párhuzamos ütközőt (38) 180°-kal elforgatva (lásd N ábra).

##

Nagyobb munkadarabok megmunkálásához vagy egyenes élek vágásához segédütközőként egy deszkát vagy egy lécet lehet a munkadarabhoz erősíteni, majd a körfűrészt az alaplapjával végig lehet vezetni a segédütköző mentén.

##

A (31) akasztóhorog segítségével az elektromos kéziszerszámot például felakaszthatja egy létrára. Hajtsa ki ehhez a (31) akasztóhorgot a kívánt helyzetbe.

- Ha beakasztja valahova az elektromos kéziszerszámot, ügyeljen arra, hogy a fűrészlap ne érhessen hozzá akaratlanul semmihez. Különben sérülésveszély áll fenn.

Ha az elektromos kéziszerszámmal ismét dolgozni akar, hajtsa ismét be a (31) akasztóhorgot.

##

Az elektromos kéziszerszám intenzív vagy hosszabb ideig tartó használata után szükségessé válhat a gérszög-skálajelölés (39) beállítása. Ehhez forgassa befelé vagy kifelé a csavart (40) addig, amíg a fűrészlap 90°-os szöget nem zár be az alaplemezzel (8). A csavarral (40) igazítsa a piros skálajelzést (39) a skála nullpontjához (9).