# Tööjuhised

- Võtke aku enne kõiki töid elektrilise tööriista juures (ny hooldus, tööriistavahetus jms) elektrilisest tööriistast välja. Sisse-/väljalüliti juhusliku rakendamise korral on vigastumisoht.

Lõikelaius oleneb kasutatud saekettast.

Kaitske saekettaid kukkumise ja löökide eest.

Hea lõikekvaliteedi saamiseks juhtige elektrilist tööriista seda lõikamissuunas ühtlaselt ja kergelt lükates. Liiga suur ettenihe vähendab oluliselt vahetatavate lõikeriistade eluiga ja võib elektrilist tööriista kahjustada.

Töötage alati ühtlase ettenihkega ja jälgige, et saelehe pöörlemiskiirus jääks konstantseks. Et saelehe hambad üle ei kuumeneks, vältige ettenihke suurendamist (nt niiske puidu, survetöödeldud ehituspuidu või okste töötlemisel) ja sellega seotud pöörlemiskiiruse vähenemist.

Saagimisjõudlus ja lõike kvaliteet sõltuvalt olulisel määral saeketta seisukorrast ja hamba kujust. Seetõttu kasutage üksnes teravaid ja töödeldava materjali jaoks sobivaid saekettaid.

Kui alustate või jätkate saagimistoimingut, keskmestage saeleht saepilus ja veenduge, et saehambad ei oke haakunud töödeldava detailiga. Nii väldite tagasilööki või saelehe väljaliikumist töödeldavast detailist.

##

Õige saeketta valik sõltub puidu liigist, kvaliteedist ja sellest, kas on vaja teha piki-  või ristlõikeid.

Kuuse pikilõikamisel tekivad pikad spiraalikujulised laastud.

Pöögi- ja tammetolm on eriti tervistkahjustav, töötage seepärast ainult tolmueemaldusseadmega.

##

Alusplaadil (8) olevat kitsast soont (34) saab kasutada lisavarustuse lehel näidatud juhtsiinide jaoks.

##

Juhtsiini (36) abil saate teha sirgeid lõikeid.

Juhtsiinil olev kummihuul on materjali rebimisvastane kaitse, mis takistab puitmaterjalide saagimisel materjali pealispinna rebestamist. Selleks peavad saeketta hambad asuma otse kummihuule juures.

Kummihuul tuleb enne kõige esimest juhtsiiniga tehtavat lõiget (36) sobitada kasutatava ketassaega. Asetage selleks juhtsiin (36) kogu pikkuses töödeldavale detailile. Seadke lõikesügavuseks u 9 mm ja kaldenurgaks täisnurk. Lülitage ketassaag sisse ja juhtige seda ühtlase kerge ettenihkega lõikesuunas.

Soon (34) on mõeldud Boschi ja Mafelli juhtsiinisüsteemide jaoks.

Soon (35) on mõeldud Festooli ja Makita juhtsiinisüsteemide jaoks.

##

Paralleeltugi (38) võimaldab täpsete lõigete tegemist piki töödeldava detaili üht serva või võrdsete mõõtmetega ribade lõikamist.

Lükake paralleeltoe (38) juhtvardad läbi alusplaadi (8) juhikute. Paigaldage joonisel kujutatud viisil mõlemale poole tiibkruvid (11), ärge aga veel pingutage tiibkruvisid (11).

Seadke soovitud lõikelaius skaalaväärtusena vastavale lõikemärgisele (13) või (12), Lõikemärgised. Pingutage tiibkruvid (11).

Suunis: alusplaadi (8) suurendamiseks paigaldage paralleeltugi (38) 180° pööratult (vaata joonist N).

##

Suurte töödeldavate detailide või sirgete servade lõikamiseks võite töödeldavale detailile kinnitada abitoeks laua või liistu ja juhtida saagimisel alusplaati piki abituge.

##

Riputuskonks (31) võimaldab elektrilist tööriista riputada näiteks redeli külge. Selleks keerake riputuskonks (31) soovitud asendisse.

- Kui seade on üles riputatud, siis veenduge, et saeleht ei saa millegagi juhuslikult kokku puutuda. See põhjustab vigastuste ohtu.

Keerake riputuskonks (31) uuesti sisse, kui soovite elektrilist tööriista kasutada.

##

Intensiivse kulumise või elektrilise tööriista kauemaaegse kasutamise järel võib olla vajalik kaldenurga skaalamärgise (39) justeerimine. Keerake selleks kruvi (40) seni sisse või välja, kuni saeleht on alusplaadiga (8) 90° nurga all. Kruviga (40) seadke punane skaalamärgis (39) kohakuti skaala (9) nullpunktiga.