# Uporaba

##

- Prepričajte se, da lahko stikalo za vklop/izklop uporabljate, ne da bi izpustili ročaj.

Za zagon električnega orodja najprej uporabite blokado vklopa (2), nato pa pritisnite na stikalo za vklop/izklop (1) in ga držite.

Za izklop električnega orodja izpustite stikalo za vklop/izklop (1).

Opomba: iz varnostnih razlogov stikala za vklop/izklop (1) ni mogoče blokirati, temveč ga je treba med uporabo orodja neprekinjeno držati pritisnjenega.

##

Svetilka (7) sveti pri delno ali popolnoma pritisnjenem stikalu za vklop/izklop (1) in pri neugodnih svetlobnih razmerah omogoči osvetlitev delovnega območja.

##

Integrirana iztekalna zavora skrajša iztekanje žaginega lista po izklopu električnega orodja.

##

Uporabniški vmesnik (22) je mogoče uporabiti za izbiro števila vrtljajev, vklop varnostne funkcije Stop Control ter prikaz stanja električnega orodja.

##

Ko je funkcija Stop Control vklopljena, se električno orodje samodejno zaustavi, ko je rez izveden (torej ko žagin list zapusti obdelovanec), tudi če je stikalo za vklop/izklop (1) pritisnjeno. Funkcija Stop Control je privzeto izklopljena. Za vklop funkcije pritisnite tipko (44) na uporabniškem vmesniku (22).

Pozor: pri rezih z majhnim številom vrtljajev oziroma majhno podajalno hitrostjo ter pri mehkih materialih se lahko zgodi, da se funkcija ne sproži.

##

Če pride do nenadnega povratnega udarca električnega orodja (npr. zaradi blokade pri žaganju), elektronski sistem prekine napajanje motorja. Pri tem delovna lučka (7) utripa belo, prikaz stanja (45) pa rdeče.

Za vnovični zagon stikalo za vklop/izklop (1) najprej prestavite v izklopljeni položaj in nato električno orodje znova vklopite.

##

Kadar električno orodje deluje v načinu z varčevanjem energije ECO, se lahko čas delovanja akumulatorske baterije podaljša za do 10 %.

Če je način ECO aktiven, se na zaslonu prikaže stopnja števila vrtljajev/način (47) in simbol E. Dodatno sveti prikaz načina ECO (50).

##

Tovarniško so na voljo 3 stopnje števila vrtljajev in način ECO.

V naslednji preglednici so navedene stopnje števila vrtljajev in pripadajoče število vrtljajev.

Stopnja števila vrtljajev | Število vrtljajev [min–1]
--- | ---
1 | 2500
2 | 3750
3 | 5000
ECO | 3000A)

A)

  ±25 %

S tipko za izbiro števila vrtljajev (46) lahko potrebno število vrtljajev izberete tudi med delovanjem.

##

Prikaz stanja napolnjenosti akumulatorske baterije (uporabniški vmesnik) (49) | Pomen/vzrok | Rešitev
--- | --- | ---
Zelen | Akumulatorska baterija je napolnjena | –
Rumen | Akumulatorska baterija je skoraj prazna | Akumulatorsko baterijo bo treba kmalu zamenjati oz. napolniti
Rdeč | Akumulatorska baterija je prazna | Akumulatorsko baterijo zamenjajte ali napolnite

Prikaz temperature (48) | Pomen/vzrok | Rešitev
--- | --- | ---
rumena | Dosežena je bila nevarna temperatura (motor, elektronika, akumulatorska baterija) | Električno orodje naj deluje v prostem teku; dovolite, da se ohladi
rdeča | Električno orodje je pregreto in se izklopi | Pustite, da se orodje ohladi

Prikaz stanja električnega orodja (45) | Pomen/vzrok | Rešitev
--- | --- | ---
Zelen | Stanje „V redu“ | –
Rumen | Dosežena je bila nevarna temperatura ali pa je akumulatorska baterija skoraj prazna | Električno orodje naj deluje v prostem teku; počakajte, da se ohladi, ali pa čim prej zamenjajte oz. napolnite akumulatorsko baterijo
Rdeč | Električno orodje je pregreto ali pa je akumulatorska baterija prazna | Počakajte, da se električno orodje ohladi, ali pa zamenjajte oz. napolnite akumulatorsko baterijo
Utripa rdeče | Sprožil se je izklop pri povratnem udarcu | Izklopite električno orodje in ga ponovno vklopite, po potrebi odstranite akumulatorsko baterijo in jo znova vstavite.