# Upute za rad

- Prije svih radova na električnom alatu (npr. održavanje, zamjena alata, itd.) aku-bate‌riju treba izvaditi iz električnog alata. Kod nehotičnog aktiviranja prekidača za uključivanje/isključivanje postoji opasnost od ozljeda.

Širina rezanja varira ovisno o korištenom listu pile.

Zaštitite list pile od udaraca.

Pomičite električni alat ravnomjerno i laganim potiskom u smjeru reza da biste dobili dobru kvalitetu reza. Prejako pomicanje znatno smanjuje životni vijek radnih alata i može štetiti električnom alatu.

Uvijek radite jednoličnim pomakom i pazite da broj okretaja lista pile ostane stalan. Izbjegavajte povećanje pomaka (npr. pri obradi mokrog drva, drva tretiranim pod tlakom ili granja) i s tim povezanim smanjenjem broja okretaja kako biste izbjegli pregrijavanje zubaca lista pile.

Učinak piljenja i kvaliteta reza uglavnom ovise o stanju i obliku zubaca lista pile. Stoga koristite samo oštre listove pile koji su prikladni za obrađivani materijal.

Kada započinjete ili nastavljate rezanje, centrirajte list pile u rasporu piljenja i pazite da zupci pile nisu zaglavljeni u izratku. Tako ćete izbjeći povratni udarac ili da list pile iskoči iz izratka.

##

Pravilan izbor lista pile ravna se prema vrsti drva, kvaliteti drva i prema tome radi li se o uzdužnom ili poprečnom rezanju.

Kod uzdužnog rezanja smreke nastaju duge strugotine u obliku spirale.

Prašina od bukve ili hrastovine je posebno štetna po zdravlje, stoga radite samo s usisavačem.

##

U osnovnoj ploči (8) integriran uski utor (34) može se koristiti za vodilice prikazane na stranici s priborom.

##

Možete ravno rezati pomoću vodilice (36).

Gumena traka na vodilici služi kao zaštita od lomljenja strugotine koja kod piljenja drva sprječava otkidanje površine. List pile u tu svrhu mora sa zupcima direktno nalijegati na gumenu traku.

Prije prvog reza s vodilicom (36) trebate prilagoditi gumenu traku korištenoj kružnoj pili. Vodilicu (36) po čitavoj dužini stavite na izradak. Namjestite dubinu rezanja od cca. 9 mm i kut rezanja pod pravim kutom. Uključite kružnu pilu i pomičite je ravnomjerno i laganim potiskom u smjeru reza.

Utor (34) je prikladan za sustave vodilica tvrtki Bosch i Mafell.

Utor (35) je prikladan za sustave vodilica tvrtki Festool i Makita.

##

Paralelni graničnik (38) omogućuje izvođenje točnih rezova uz rub izratka odn. rezanje po mjeri jednakih letvica.

Gurnite vodilice paralelnog graničnika (38) kroz vodilice u osnovnu ploču (8). Umetnite krilne vijke (11) s obje strane kao što je prikazano na slici, ali nemojte još stegnuti krilne vijke (11).

Namjestite željenu širinu rezanja kao vrijednost skale na odgovarajućoj oznaci rezanja (13) odn. (12), Oznake rezanja. Stegnite krilne vijke (11).

Napomena: Da biste povećali osnovnu ploču (8), montirajte paralelni graničnik (38) okrenut za 180° (vidjeti sliku N).

##

Za obradu velikih izradaka ili za rezanje ravnih rubova, možete na izradak pričvrstiti dasku ili letvu kao pomoćni graničnik i kružnu pilu voditi uzduž osnovne ploče kao pomoćnim graničnikom.

##

Pomoću kuke za vješanje (31) možete objesiti električni alat npr. na ljestve. U tu svrhu preklopite kuku za vješanje (31) u željeni položaj.

- Kada je električni alat obješen, vodite računa da je list pile zaštićen od nehotičnog dodirivanja. Postoji opasnost od ozljede.

Ponovno zaklopite kuku za vješanje (31) ako želite raditi s električnim alatom.

##

Nakon intenzivnog korištenja ili duljeg korištenja električnog alata možda će biti potrebno namještanje oznake na skali kuta kosog rezanja (39). U tu svrhu odvrnite ili uvrnite vijak (40) toliko dok list pile ne bude pod kutom od 90° s osnovnom pločom (8). Pomoću vijka (40) izjednačite crvenu oznaku na skali (39) s nultočkom na skali (9).