# Käyttöönotto

##

- Varmista, että voit painaa käynnistyskytkintä irrottamatta otetta kädensijasta.

Kun haluat käynnistää sähkötyökalun, paina ensin käynnistyssalpaa (2) ja tämän jälkeen käynnistyskytkintä (1) ja pidä sitä painettuna.

Sähkötyökalu sammuu, kun vapautat käynnistyskytkimen (1).

Huomautus: turvallisuussyistä käynnistyskytkintä (1) ei voi lukita päälle, vaan sitä on painettava jatkuvasti sahauksen aikana.

##

Valo (7) syttyy, kun painat käynnistyskytkintä (1). Sen avulla voit valaista työkentelyalueen.

##

Kun sähkötyökalu sammutetaan, sisäänrakennettu pysäytysjarru lyhentää sahanterän jälkipyörintää.

##

Käyttöliittymää (22) käytetään kierrosluvun valintaan, Stop Control -turvatoiminnon aktivoimiseen ja sähkötyökalun käyttötilan näyttämiseen.

##

Kun Stop Control -toiminto on aktivoitu, sähkötyökalu pysähtyy automaattisesti sahaustyön päättyessä (eli heti kun sahanterä nostetaan pois työkappaleesta), vaikka käynnistyskytkin (1) olisi edelleen painettuna. Stop Control -toiminto on normaalisti pois päältä. Kytke toiminto päälle painamalla käyttöliittymän (22) painiketta (44).

Huomio: toiminto ei välttämättä laukea sahattaessa matalalla kierrosluvulla, pienellä etenemisnopeudella tai ohuen materiaalin sahaustöissä.

##

Sähkötyökalun äkillisessä takaiskutilanteessa (esimerkiksi terän jumittuessa sahausuraan) elektroniikka katkaisee virransyötön moottoriin. Tälläin valkoinen työvalo (7) ja punainen käyttötilan näyttö (45) vilkkuvat.

Kun haluat ottaa sähkötyökalun uudelleen käyttöön, kytke käynnistyskytkin (1) pois päältä ja käynnistä moottori uudelleen.

##

Sähkötyökalun käyttäminen energiaa säästävän ECO-käyttötilan kanssa voi pidentää akun käyttöaikaa jopa 10 %.

Kun ECO-käyttötila on aktivoituna, kierroslukuportaan/käyttötilan näytössä (47) näkyy symboli E. Lisäksi ECO-käyttötilan näyttö (50) palaa.

##

Työkaluun on esiasetettu kolme kierroslukuporrasta ja ECO-käyttötila.

Seuraava taulukko näyttää kierroslukuportaat niihin liittyvine kierroslukuineen.

Kierroslukuporras | Kierrosluku [min-1]
--- | ---
1 | 2 500
2 | 3 750
3 | 5 000
ECO | 3 000A)

A)

  ± 25 %

Kierrosluvun valintapainikkeella (46) voit valita tarvittavan kierrosluvun myös työkalun käytön aikana.

##

Akun lataustilan näyttö (käyttöliittymä) (49) | Merkitys/syy | Ratkaisu
--- | --- | ---
Vihreä | Akku ladattu | –
Keltainen | Akku melkein tyhjä | Vaihda tai lataa akku pian
Punainen | Akku tyhjä | Vaihda tai lataa akku

Lämpötilan näyttö (48) | Merkitys/syy | Ratkaisu
--- | --- | ---
keltainen | Kriittinen lämpötila on saavutettu (moottori, elektroniikka, akku) | Käytä sähkötyökalua tyhjäkäynnillä, jotta se jäähtyy
punainen | Sähkötyökalu on ylikuumentunut ja sammuu | Anna sähkötyökalun jäähtyä

Sähkötyökalun käyttötilan näyttö (45) | Merkitys/syy | Ratkaisu
--- | --- | ---
Vihreä | Tila OK | –
Keltainen | Kriittinen lämpötila on saavutettu tai akku on lähes tyhjä | Käytä sähkötyökalua tyhjäkäynnillä, jotta se jäähtyy, tai vaihda tai lataa akku mahdollisimman pian
Punainen | Sähkötyökalu on ylikuumentunut tai akku on tyhjä | Anna sähkötyökalun jäähtyä tai vaihda/lataa akku
Vilkkuu punaisena | Toiminnan pikapysäytys on lauennut | Kytke sähkötyökalu pois päältä ja takaisin päälle, tarvittaessa irrota akku ja laita se takaisin paikalleen.